CELEX: 32016R0533
Language: fi
Date: 2016-03-31 00:00:00
Title: Komission täytäntöönpanoasetus (EU) 2016/533, annettu 31 päivänä maaliskuuta 2016, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

6.4.2016   
               
               
                  FI
               
               
                  Euroopan unionin virallinen lehti
               
               
                  L 89/4
               
            KOMISSION TÄYTÄNTÖÖNPANOASETUS (EU) 2016/533,
      annettu 31 päivänä maaliskuuta 2016,
      tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
      sekä katsoo seuraavaa:
      
                  (1)
               
               
                  Asetuksessa (ETY) N:o 2658/87 vahvistetaan tavaranimikkeistö, jäljempänä ’yhdistetty nimikkeistö’, joka on mainitun asetuksen liitteenä I.
               
            
                  (2)
               
               
                  Oikeusvarmuuden vuoksi on tarpeen selventää yhdistetyn nimikkeistön alanimikkeisiin 2202 90 11 ja 2202 90 15 luokiteltujen soijapohjaisten juomien valkuaispitoisuuden määritystä.
               
            
                  (3)
               
               
                  Komission asetuksessa (EY) N:o 152/2009 (2) vahvistettua Kjeldahlin menetelmää olisi sovellettava raakavalkuaispitoisuuden määritykseen. Kjeldahlin menetelmä on kansainvälisesti tunnustettu menetelmä elintarvikkeiden valkuaispitoisuuden määrittämiseksi, koska se on yleinen, tarkka ja toistettavissa. Kokonaistyppipitoisuuden perusteella määritettävän valkuaispitoisuuden muuntokerroin riippuu näytteessä olevasta valkuaistyypistä. Koska tässä tapauksessa on määritettävä soijavalkuaispitoisuus, olisi sovellettava muuntokerrointa 6,25.
               
            
                  (4)
               
               
                  Näin ollen yhdistetyn nimikkeistön toisen osan 22 ryhmään olisi lisättävä uusi lisähuomautus, jotta nimikkeistön yhdenmukainen tulkinta varmistettaisiin kaikkialla unionissa.
               
            
                  (5)
               
               
                  Sen vuoksi asetusta (ETY) N:o 2658/87 olisi muutettava.
               
            
                  (6)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Lisätään asetuksen (ETY) N:o 2658/87 liitteenä I olevan yhdistetyn nimikkeistön toisen osan 22 ryhmään 13 lisähuomautus seuraavasti:
      
         
                     ”13.
                  
                  
                     Alanimikkeissä 2202 90 11 ja 2202 90 15 proteiinipitoisuus määritetään kertomalla komission asetuksen (EY) N:o 152/2009 (*) liitteessä III olevan C osan 2–8 kohdassa vahvistettua menetelmää käyttäen laskettu kokonaistyppipitoisuus kertoimella 6,25.
                  
               
      2 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 31 päivänä maaliskuuta 2016.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Verotuksen ja tulliliiton pääosaston pääjohtaja
            
         
      
      
         (1)  EYVL L 256, 7.9.1987, s. 1.
      
         (2)  Komission asetus (EY) N:o 152/2009, annettu 27 päivänä tammikuuta 2009, näytteenotto- ja määritysmenetelmistä rehujen virallista valvontaa varten (EUVL L 54, 26.2.2009, s. 1).